**Харолд 211116**

**Құдайдың жұмсақ итермелеулері**

Әкем маған, бір кездері, көлікпен келе жатқан кезде анам екеуміз арамызда болған бір оқиғаны айтып беретін еді. Көліктің алдынғы жағында анам және әкем отырған еді, ал мен олардың арасында кішкентай орындықта тұрдым. Мен ол кезде төрт жаста едім, кез келген бала сияқты ысқырып жібердім. Анамның бала кезінде құлағы қатты ауырған еді, сондықтан, менің ысқырғанымнан оның құлағы қатты ауырады, сол себепті ол шынтағымен бүйірімнен аздап итеріп жібереді.

Әкемнің айтуынша, мен бірден оған қарадым да, күлімсіреп: «Әке, мен анамның итерулерін оқи аламын», - деді. Бұл ысқырықты доғаруды білдіреді.» Ол олардың бұл туралы күлгенін айтты, бірақ біз көлікте әрі қарай кетіп бара жатқанда, ол іштей: «Қымбатты Ием, мен де Сенің осындай жұмсақ итерулеріңе осындай сезімтал болғанымды қалаймын, өйткені, мен кейде Сенің жұмсақ итермеулеріңді түсінбей қаламын, сол кезде Саған қарсы шығамын, ал сондай кезде Сен менің дұрыс емес істегенімді қаталдау жолмен көрсетесін!» деп ойлаған еді.

Құдай Забур 31-де: «Мен саған ақыл-кеңес беремін, Жүретін жолыңды көрсетемін. Сені таса қылмай көзімнен, Әрдайым жетелеп жүремін Мен.» дейді (Забур 31:8). Ал Ишая былай дейді: «Сонда сендер жолдан оңға не солға қарай бұрылмақ болғанда, бір дауыстың арт жақтан: «Жол мынау, сонымен жүріңдер!» дегенін еститін боласыңдар.” (Ишая 30:21). Біз Құдайдың даусына қаншалықты жиі жауап берсек, соғұрлым Оның еркін түсінуде тәжірибеміз арта түседі. Ең бастысы – Оған дер кезінде мойынсұну.

Құдай сізді қашан да Өзінің жұмсақ итермеулерінің бірімен итеріп көрді ме? Олай болса, Оның сізден не істегенін қалайтынын білесіз. Ендеше, неге бүгін әрекет етпеске?